CELEX: 62013TN0500
Language: ro
Date: 2013-09-13 00:00:00
Title: Cauza T-500/13: Acțiune introdusă la 13 septembrie 2013 — Seatech International și alții/Comisia

21.12.2013   
            
            
               RO
            
            
               Jurnalul Oficial al Uniunii Europene
            
            
               C 377/16
            
         Acțiune introdusă la 13 septembrie 2013 — Seatech International și alții/Comisia
   (Cauza T-500/13)
   2013/C 377/38
   Limba de procedură: franceza
   
      Părțile
   
   
      Reclamante: Seatech International, Inc. (Cartagena, Columbia); Tuna Atlantic, Ltda (Cartagena); și Comextun, Ltda (Cartagena) (reprezentant: F. Foucault, avocat)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               anularea Regulamentului de punere în aplicare (UE) nr. 672/2013 al Comisiei din 15 iulie 2013 de modificare a Regulamentului (UE) nr. 468/2010 de stabilire a listei UE a navelor care practică activități de pescuit ilegale, nedeclarate și nereglementate în măsura în care desemnează nava Marta Lucia R drept navă care efectuează activități de pescuit INN.
            
         
      Motivele și principalele argumente
   
   În susținerea acțiunii, reclamantele invocă faptul că nava Marta Lucia R ar fi fost retrasă de pe lista de nave considerate ca practicând activități de pescuit ilegale, nedeclarată și nereglementată, ținută de Comisia interamericană pentru tonul tropical, și, prin urmare, această navă ar trebui de asemenea retrasă de pe lista Uniunii Europene de nave care efectuează aceste activități